ഇടുക്കിയിലും കനത്ത മഴ തൊടുപുഴ നഗരത്തില് വെള്ളം കയറി തൊടുപുഴ: കനത്ത മഴയില് തൊടുപുഴ നഗരത്തില് വിവിധയിടങ്ങളില് വെള്ളം പൊങ്ങി. വീടുകളിലും കടകളിലും വെള്ളം കയറി. പലയിടങ്ങളിലും അരമണിക്കൂറോളം ഗതാഗത തടസത്തിനുമിടയാക്കി.തൊടുപുഴയില് ഫയര്ഫോഴ്സ് എത്തിയാണ് വീടുകളില് നിന്ന് ആളുകളെ മാറ്റുകയും ഗതാഗതം പുന:സ്ഥാപിക്കുകയും ചെയ്തത്. നഗരത്തില് പാലാ റോഡില് മണക്കാട് മുതല് സ്വകാര്യ ബസ് സ്റ്റാന്ഡ് വരെയുള്ള ഭാഗങ്ങളില് വലിയ വെള്ളക്കെട്ടാണുണ്ടായത്. മൂവാറ്റുപുഴ റോഡില് ഭീമ ജങ്ങ്ഷനിലും വടക്കുംമുറി ജങ്ങ്ഷനിലും വെള്ളക്കെട്ടുണ്ടായി. ഉച്ചക്ക് രണ്ടരയോടെ ആരംഭിച്ച കനത്ത മഴ ഒന്നര മണിക്കൂറിന് ശേഷമാണ് ശമിച്ചത്. മങ്ങാട്ടുകവല കാരിക്കോട് റോഡില് റോഡില് വലിയ വെള്ളക്കെട്ടാണ് രൂപപ്പെട്ടത്. ഇവിടെ വീടുകളില് വെള്ളം കയറിയത് ജനങ്ങളെ ഭീതിയിലാക്കി.